
Здравейте,  

Интересувам се, какви са възможните варианти назначаване на чужденец от държава извън ЕС?  

Едно от условията, на които попаднах, е “в предходните 12 месеца броят на наетите от мен чужденци не надвишава 20% от средносписъчната численост на наетите по трудово правоотношение български граждани, граждани на други държави – членки на Европейския съюз, на държави – страни по Споразумението за Европейското икономическо пространство, или на Конфедерация Швейцария и др.” – което за жалост не можем да изпълним, тъй като назначеният персонал при нас е предимно от чужденци (от Обединеното кралство), които са в заварено положение и имат статут на продължително пребиваващи.  

Друго условие: изисква се документ, че са изпълнени условията за упражняване на професия, включена в Списъка на регулираните професии в Република България, приет с решение на Министерския съвет на основание чл. 3 от Закона за признаване на професионалните квалификации. Списъкът на регулираните професии е публикуван на http://nacid.bg/sites/qual/index.php?id=21. – където за жалост професията преподавател/учител (позицията, на която ще бъде назначен) не е спомената.  

Благодаря предварително!


 

Назначаване на граждани от Обединеното кралство или други страни извън ЕС
=========================================================================

 

Здравейте, Калина Георгиева,


да, условията са предвидени кумулативно, а не алтернативно и следва да отговорите и на трите условия.


Поздрави,  

адв. Николина Митова  

тел. 0898 303092




Здравейте, 


условията са посочени в Закона за трудовата миграция и трудовата мобилност, Правилника за приложението му и Закона за чужденците в РБ, като същите са многобройни и трудно може да се отговори на поставените от Вас въпроси във форум.  

Действително достъп до пазара на труда на работници – граждани на трети държави, се разрешава за заемането на длъжности, за които не се изисква българско гражданство, когато:  

1. общият брой на гражданите на трети държави с разрешено продължително пребиваване, работещи за местния работодател, в предходните 12 месеца не надвишава 20 на сто от средносписъчната численост на наетите по трудово правоотношение, а за малки и средни предприятия по смисъла на чл. 3, ал. 1, т. 1 от Закона за малките и средните предприятия – 35 на сто;  

2. предлаганите условия на труд и заплащане не са по-неблагоприятни от условията за българските граждани за съответната категория труд;  

3. гражданинът на трета държава притежава специализирани знания, умения и професионален опит, необходими за съответната длъжност.


Поздрави,  

адв. Николина Митова  

тел. 0898 303092


